# Dramatikus Ramesszeumpapirusz

### A Wikipédiából, a szabad lexikonból.

Dramatikus Ramesszeumpapirusz, a Kr. e. XIX. századból származó, óegyiptomi misztériumjátékot tartalmazó irat, amelyet II. Ramszesz fáraó halotti templomának (Ramesszeum) környékén találtak egy, a templomnál mintegy hatszáz évvel öregebb sírban. A papiruszt feltehetőleg III. Amenemhat (Kr. e. 1850 - Kr. e. 1800) korában írták le, de ez csak egy régebbi, talán I. Szenuszert fáraó (Kr. e. 1970 - Kr. e. 1936) számára készült példány másolata. A szöveg keletkezési ideje talán az Óbirodalomra vezethető vissza, ránkmaradt töredéke egy szertartás leírását tartalmazza: a király trónralépésének jubileumán a koronázás egyes mozzanatait felelevenítő szertartást Ozirisz mítoszával kapcsolatos misztériumjáték formájában adták elő, ahol a papok az egyes istenek szerepét játszották. A papirusz a szertartás rendezőjének szolgált kézikönyv gíanánt: csak utal az egyes mozzanatokra és az istenek párbeszédeinek is csak a kezdőszavát közli.

## [szerkesztés] Források

Kákosy László: Ré fiai (Budapest, 1993)

A lap eredeti címe "http://hu.wikipedia.org../../../d/r/a/Dramatikus_Ramesszeumpapirusz_1c1a.html"

Kategória: Ókori egyiptomi irodalom

##### Views

- Szócikk
- Vitalap
- Aktuális változat

##### Keresés